tartuNLP/wikipedia-smugri-20251201 huggingface dataset:
Eesti räpialbumid

Eesti räpialbumid on Eestis 1995. aastast kuni siiani ilmuvad helikandjad.
Eesti räppar Genka ja Legendaarne Records on koostanud eraldi ka Eesti räpialbumite andmebaasi.
Eesti räpi ajaloos ilmunud albumid on jagatud kolme ajajärku:
1995–2003.
1995. aastal ilmus Cool D “O’Culo” kassett, mis tähistab räppmuusika algust Eestis. Peale selle kasseti ilmumist on andmebaasi kantud umbes 250 albumit (15.08.2016 seisuga 253), "mixtape"’i ja EP-d. Singlid on siinjuures välja jäetud.  
Perioodil 1995–2003 ehk kaheksa aasta jooksul anti välja 26 albumit (2 albumit aastas). Eestis valdavalt esil olnud Cool D andis sel ajal välja neli albumit.
Aktiivne oli plaadifirma Lejal Genes, mida juhtis Rakvere DJ Gee. DJ Critikal andis Tallinnas välja mixtape’e. Perioodi lõpus andis Chalice välja albumi “Ühendatud inimesed”.
2004–2009.
Seda perioodi on nimetatud Eesti räpi esimeseks kuldajastuks. Ilmusid järgmised plaadid: Toe Tag “Legendaarne”, Tommyboy “MC?”, Stupid F &amp; Hash “Koodeks R.L.V”, Öökülm “Välk selgest taevast”, Chalice “Taevas ja perse”, Palat nr 15 “Näljalinn”, Kuuluud “Kummuli kaheksa, üheksanda maailma imelik“ jne.
Ajajärku iseloomustavad järgmised Eesti hiphop kogumikud: „Volüüm 1-2-3“, „Retsept 1-2“, „Mangetofon“, „Puhas Kuld“ jne.
Eestisse tekkisid Lejal Genesi kõrvale teised plaadifirmad, nagu Mindnote Records, Insomniac Records, Legendaarne Records ja Superbandiit Records.
2010–2016.
Ajavahemikul 2010–2016 on Eestis keskmiselt välja antud 18 räpialbumit aastas. Kui esimese üheksa aasta jooksul olid esindatud vaid 7–8 erineva artisti albumid, siis näiteks 2014. aastal on albumeid juba 24 erinevalt artistilt. See arv on aga aasta-aastalt tõusuteel, sest albumeid annavad jätkuvalt välja vanemad tegijad ja ka nooremate räpparite albumeid tuleb järjest juurde.
Saksa DV Teaduste Akadeemia

Saksa DV Teaduste Akadeemia (saksa keeles "Akademie der Wissenschaften der DDR") oli Saksa Demokraatliku Vabariigi riiklik teaduste akadeemia.
Teise maailmasõja järel Nõukogude okupatsioonitsoonis moodustatud Saksa Demokraatliku Vabariigis asutati 1. juunil 1946 Ida-Berliinis akadeemia algse nimega Saksa Teaduste Akadeemia Berliinis (saksa keeles "Deutsche Akademie der Wissenschaften zu Berlin"). Asutamine toimus dekreedi alusel, mille allkirjastas armeekindral Vassili Sokolovski, Saksamaal asuv Nõukogude sõjalise juhtkonna ülem. 1972. aastal nimetati akadeemia ümber Saksa Demokraatliku Vabariigi Teaduste Akadeemiaks. 
Saksa Demokraatlik Vabariik liideti Saksamaa Liitvabariigiga 1990. aasta oktoobris ning selle territooriumil moodustunud liidumaad asutasid (või taasasutasid) endi teadusakadeemia (näiteks Saksimaa Teaduste Akadeemia Leipzigis ja Berliini-Brandenburgi Teaduste Akadeemia). Saksa DV Teaduste Akadeemia saadeti laiali ja akadeemia varad anti üle selle liidumaa omandisse, kus nad paiknesid.
Liikmeskond.
1980. aasta seisuga oli akadeemial 153 tegevliiget ja 76 korrespondentliiget.
Sergei Gluško

Sergei Gluško (sündinud 17. veebruaril 1959 Dniprodzeržinskis Ukraina NSV-s) on Eesti sõudetreener. 
Ta lõpetas aastal 1976 Dniprodzeržinski 34. Keskkooli ja aastal 1983 Dniprodzeržinski Kehakultuuri Instituudi. 
Sõudmine.
186 cm, 90 kg. Hakkas sõudesporti harrastama 1975 Dzeržinka spordiklubis. 
Olnud 2005–2012 Sõudeliidu juhatuse liige.
Arne Graumann

Arne Graumann (19. mai 1958 Pärnu – 14. november 2011 Pärnu) oli eesti sõudja ja sõudetreener.
Isiklikku.
Ta lõpetas 1976. aastal Pärnu 4. Keskkooli ja 1982. aastal Tartu Riikliku Ülikooli kehakultuuriteaduskonna.
Ta hakkas sportima koolis Enn Tasalaini innustusel. Harrastas neli aastat ujumist.
Sõudmine.
Sportlasena oli ta 176 cm pikka ja kaalus 75 kg. 
Sõudespordiga hakkas tegelema 1971. aastal Pärnu Dünamos, algul roolimehena treener Matti Killingu juhendamisel, hiljem treenis Taivo Killingu, Mihkel Leppiku ja Eduard Ždanovitši käe all. 
Treenerina.
Töötas 1984–90 Viljandi Kalevis sõudetreenerina. Õpilasi: Piret Jamnes, Ruth Vaar, Toomas Vilpart, Kaido Reivelt. 
Juhendas 1992–1996 jalgpalliklubis Tulevik noortetreeninguid. 
Kuulus 1989–2007 Sõudeliidu juhatusse, oli pikka aega Sõudeliidu veteranide nõukogu esimees ja sõudekohtunik.
Isiklikku.
Tema tütar Mari-Liis Graumann on võrkpallur ja rannavõrkpallur, poeg Martin Graumann on sõudja.
Spektrivärvus

Spektrivärvused, ka spektrivärvid ja vikerkaarevärvid on kitsas nähtava valguse lainepikkuste vahemik (380...780 nanomeetrit), mida inimsilm tajub valguse murdumisel tekkivas spektris värvilisena ehk värvusena.
Värvuse küllastuse hindamisel on spektrivärvuse kromaatilisus ideaalväärtuseks (näiteks CIELUV-süsteemis).
Värvispektri tekkimine.
Valge valguse suunamisel läbi klaasprisma murduvad suurima lainepikkusega kiired kõige vähem ning lühima lainepikkusega kiired kõige rohkem, moodustades sujuvalt üksteiseks üleminevate värvitoonide rea – värvispektri. Iga spektrilõigu värvus on seotud selle spektriosa elektromagnetlainete pikkusega, mis kutsuvad silmas esile erinevaid värviaistinguid. Nähtava valguse spekter koosneb loendamatust hulgast monokromaatilistest kiirtest, mis tähendab, et spekter on pidev ja objektiivselt on selles lõpmatu arv värvitoone. Siiski on see subjektiivselt jaotatud teatud arvuks värvusteks.
Spektri jaotus värvusteks.
Isaac Newton jaotas spektri seitsme muusikaheli ning seitsme tuntud planeedi eeskujul seitsmeks värvuseks. Nagu dooria helireas, on ta näidanud ringikujulisel skeemil osa vahemikke pooltoonidele vastavalt väiksematena (kaar EF ehk oranž ja kaar BC ehk tumesinine). Uuemates jaotustes on tumesinine (Newtonil indigo) sageli vahele jäetud.
Traditsiooniliselt kõneldakse seitsmest spektrivärvist või seitsmest vikerkaarevärvist nii koolifüüsikas, igapäevakeeles kui ka rahvalikes uskumustes tänapäevani.
Spektrivärvide meeldejätmine.
Eesti keeles kasutatakse spektrivärvide järjestuse õppimiseks ja meeldejätmiseks järgmisi lauseid:
Vene keeles:
Värvid, mis ei ole spektrivärvid.
Spektrivärvuste hulka ei kuulu
Urmas Hein

Urmas Hein (sündinud 2. veebruaril 1962 Varbla külanõukogus Pärnu rajoonis) on eesti sõudja, sõudetreener ja sõudekohtunik. 
Elukäik.
Ta on lõpetanud 1980. aastal Pärnu 1. Keskkooli ja 1985. aastal Tartu Riikliku Ülikooli kehakultuuri alal. 
Ta hakkas 1977. aastal käima Tõnis Luki kergejõustikutreeningutel, sõudmistreeninguid alustas 1978 Matti Killingu rühmas, 1980–1986 treenis Jüri Kuruli juhendamisel. 
Aastatel 1979–1986 võistles 15 korda Eesti koondises. 1983. aastal sai meistersportlaseks.
Ta saavutas 1984. aastal Suurel Moskva regatil roolijaga kahepaadil 2. koha ja oli 1985. aastal Nõukogude Liidu meistrivõistlustel seitsmes.
Tulnud viis korda Eesti meistriks:
Aastatel 1992–1996 oli ta Eesti Sõudeliidu revisjonikomisjoni esimees. Alates 1994. aastast on ta olnud Tartu Ülikooli ja Eesti Maaülikooli vahelise kaheksapaatide võistluse eestvedaja. 1986. aastast tegutseb ta Tartus sõudetreenerina (6. kutsetase, 2006). Ta on ka sõudekohtunik (1993. aastast A-kategooria litsentsiga).
Ta on olnud 2006–2016 AS-i DinoCarrier juhataja. 2025. aasta seisuga töötab ta Tartu Mart Reiniku Koolis kehalise kasvatuse õpetajana.
Urmas Hein on ka edukas veteransportlane, näiteks 2019. aastal võitis ta maailma sõudeveteranide regatil World Rowing Masters Regatta neli kuldmedalit. 
Ta on avaldanud artikleid sõudeliidu häälekandjas Eesti Sõudja. 
Isiklikku.
Tema abikaasa on arst Marju Hein, kes on samuti sõudja.
Tiit Helmja

Tiit Helmja (sündinud 19. juulil 1945 Pärnumaal Tahkuranna vallas) on Eesti sõudja, Reet-Kaie Helmja (sünninimega Turban) abikaasa.
Lõpetas 1972 Pärnu õhtukooli.
Töötanud 1991–2009 AS-is Renet ja hiljem OÜ-s Renet Ehitus ehitajana.
Sõudmine.
182 cm, 80 kg
Alustas sõudmistreeninguid 1960 Pärnu Dünamos Evi Lepiku juhendamisel ning jätkas 1963 Mihkel Leppiku õpilasena, aastast 1965 treenis Moskva treenerite Mihhail Plaksinini ja Arkadi Nikolajevi käe all. 
Tulemused.
Eesti parima võistkonna liige 1976 ja 1979.
Treenerina.
Olnud 1979–84 Pärnu Dünamos sõudetreener. 
Viited.
 
B: Eesti sõudespordi ajalugu. [Koostanud H-H. Artma] Tln, 2001, lk 290–294; H-H. Artma. Pärnu – Eesti sõudespordi kants. Pärnu, 2004, lk 100–102, 111–115.
Harri Hiiesalu

Harri Hiiesalu (sündinud 19. veebruaril 1953 Vene NFSVs Kirovi oblastis Oritševski rajoonis) on Eesti endine sõudja. 
Lõpetas 1971 Pärnu 4. keskkooli. 
Sõudmine.
181 cm, 82 kg. 
Hakkas sportima 1967 Karl-Udo Kööseli õpilasena, 1968 jätkas sõudetreeningutega Matti Killingu juhendamisel. 
Kuulunud Pärnu Dünamosse ja AKSK-sse.
Elevandiluu

Elevandiluu ehk vandel on elevandi võhkadest saadav väärismaterjal, mida kasutatakse vääris- või kultusesemete, ehete või nipsasjakeste tootmiseks. Materjal on kõva, valge või kollakasvalge värvusega.
Elevandiluud on esemete valmistamiseks kasutatud alates antiikajast ning läbi ajaloo on hinnatud materjali tugevust ja värvitooni, mis võimaldas luua pilkupüüdvaid kunstiteoseid, aga ka tarbeesemeid, nagu näiteks nööbid, piljardikuulid, klaveriklahvid või doomino-klotsid. Tooraine saadi ja saadakse enamasti Aafrika elevandi võhkadest. 15.–16. sajandil jagasid Prantsusmaa ja Portugal Lääne-Aafrika rannikualad mõtteliselt neljaks, millest üks sai nime Elevandiluurannik sealtkaudu enim väljaveetava kaubaartikli tõttu. Hiljem nimi kinnistus ning on nüüd riigi nimeks. Kasvanud nõudlus tõi kaasa selle, et Aafrika elevante hakati massiliselt küttima. 19. ja 20. sajandil võttis elevandiluust esemete tootmine tööstuslikud mõõtmed, mistõttu Aafrika elevantide populatsioon on drastiliselt vähenenud kunagistelt miljonitelt 415 000-le.
1990. aastal keelati kogu maailmas elevantide salaküttimine elevandiluu saamiseks. Ebaseaduslik salaküttimine on ometi jätkunud. Suurimaks vandlituruks on Euroopa ja Ameerika Ühendriikide kõrval kujunenud Hiina, kus tugevnev keskklass soovib tarbida üha enam luksustooteid. Selle piiramiseks keelustas Hiina Rahvavabariik 2018. aastast elevandiluust valmistatud esemete müügi.
Kalev Hunt

Kalev Hunt (sündinud 19. novembril 1951 Pärnu-Jaagupis) on eesti sõudja ja sporditegelane. 
Ta lõpetas 1973. aastal Pärnu 4. Keskkooli ning õppis 1975–1977 Tallinna Polütehnilises Instituudis ehitust. Sõudmisega alustas ta Pärnu Dünamos Juhan Miti ja Matti Killingu juhendamisel.
Hunt saavutas 1969. aastal NSV Liidu noorte meistrivõistlustel ja 1971. aastal NSV Liidu juunioride meistrivõistlustel paarisaeru kaheses paadis kolmanda koha. 1975. aastal tuli ta neljapaadis paarisaerul Eesti meistriks. Samal aastal omistati talle meistersportlase nimetus.
Aastatel 1989–2012 töötas Hunt Sõudeklubi Aeron sekretärina. Alates 1995. aastast on ta tegutsenud AS-i Maleko Pärnu osakonnajuhatajana. 2013. aastast on ta Conmade OÜ juhatuse liige ning ettevõtte tootmis- ja ehitusjuht.
Elar Jaakson

Elar Jaakson (sündinud 20. jaanuaril 1987 Pärnus) on eesti sõudja. 
Ta lõpetas aastal 2005 Pärnu-Jaagupi Gümnaasiumi ning aastal 2009 Tartu Ülikooli kehakultuuriteaduskonna bakalaureuseõppe ja aastal 2012 magistriõppe. Tegutsenud 2009–2012 Tartu Ülikooli Akadeemilises Spordiklubis ja aastast 2012 Pärnu Sõudeklubis treenerina. Kuulunud alates 2015 Pärnu Sõudeklubi juhatusse. Aastast 2018 Pärnu Kuninga Tänava Põhikooli kehalise kasvatuse õpetaja.
Sõudmine.
186 cm, 82 kg. 
Sõudma hakkas 1995 Märt Lelle juhendamisel, 1996–1998 mängis Mati Ree treeningurühmas korvpalli ning 1998–1999 tegeles Leo Kreinini juhendamisel Kreeka-Rooma maadlusega. 
Hakkas 1999 Raini Lelle kutsel taas harrastama sõudmist. 
2004 läks Mihkel Leppiku treeningurühma ning tema üldkehalise ettevalmistuse treener on aastast 2006 olnud Jarek Mäestu. 
Tulemused.
Kuulus 2009 kaheksapaadil Eesti tipptulemuse 5.33,65 püstitanud meeskonda.
Ragga

Raggamuffin muusika, lühendatuna ragga, on tantsu ja reggae muusika alamstiil, mis koosneb peamiselt elektroonilisest muusikast. Sarnaselt "hiphop"'iga on sageli oluline roll raggamuffini muusikal. 
Wayne Smithi "Under Mi Sleng Teng", mille produtseeris King Jammy 1985. aastal Casio MT-40 süntesaatoril, peetakse üldiselt ragga laulu seemneks. "Sleng Teng" suurendas tohutult Jammy populaarsust ning teised produtseerijad avaldasid kiiresti oma riddimi versioonid, millega kaasnes kümneid erinevaid vokaale. 
Ragga on nüüd kasutusel peamiselt "dancehall reggae" sünonüümina.
Päritolu.
Ragga pärineb Jamaicalt 1980ndatelt ning samal ajal kasvas ka elektroonilise tantsumuusika populaarsus üle maailma. Ragga kiire leviku üheks põhjuseks on lihtsus ja odavam produtseerimine kui traditsiooniliste muusikariistadega "reggae". Ragga levis kõigepealt Jamaical, hiljem Euroopas, Põhja-Ameerikas ja Aafrikas, jõudes lõpuks Jaapanisse, Indiasse ja ülejäänud maailma. Ragga on tugevalt mõjutatud varasest džunglimuusikast. 1990. aastatel liideti "ragga" ja "breakcore" muusikaga, luues stiili, mida tuntakse "raggacore"'na. 
Termin "raggamuffin" on tahtlikult valesti kirjutatud. "Raggamuffin" ilmus Jamaical Patois' leksikoni pärast Briti impeeriumi koloniseerimist 17. sajandil. Termin "raggamuffin music" kirjeldab Jamaica "getoelanike" muusikat. 
Ragga ja hiphopmuusika.
1980. aastate lõpus teenis mõjukas Jamaica räppar Daddy Freddy, segades "ragga" hiphopmuusikaga, rahvusvahelist tunnustust, aidates samaaegselt reklaamida ja populariseerida ragga. Aastal 1987, Daddy Freddy ja Asher D 's " Ragamuffin Hip-Hop " oli esimene rahvusvaheline singel, mis sisaldas sõna "ragga" pealkirjas. 1992. aastal avaldas Kanada hiphopiansambel Rascalz oma debüütalbumi pealkirja "Ragga Muffin Rascals". Ragga laagerdumisel hakkas üha rohkem tantsijaid hiphopi muusikastiili elemente sobitama, samas kui "ragga" muusika mõjutas omakorda üha enam hiphopi viljelejaid, eriti KRS-One'i, Poor Righteous Teachers, Boot Camp Clikit, Das EFX, Busta Rhymes, samuti mõned kunstnikud, kellel on "ragga"'st mõjutatud stiil, nagu varane Common, Main Source, Ill Al Scratch, Fu-Schnickens ja Redman.
Mõned "raggajad" usuvad, et hiphopi tundlikkuse sarnastamine on rahvusvahelise tantsumuusika turu seisukohalt ülioluline. Tõepoolest, kaasaegse rütmi- ja bluusi ning hiphopmuusika pöördumine inglise keelt kõneleva maailma poole andis olulise panuse rahvusvahelistesse ärisuhetesse.
Boriss Stürmer

Boriss Vladimirovitš Stürmer (vene keeles "Борис Владимирович Штюрмер"; 15. juuli / 27. juuli 1848 Baikovo – 20. august/2. september 1917 Petrograd) oli Venemaa Keisririigi poliitik. Ta on olnud kuberner Novgorodi ja Jaroslavli kubermangus. Aastal 1916 oli ta Venemaa Keisririigi Ministrite Nõukogu esimees; veidi hiljem sai temast Venemaa Keisririigi siseminister ja seejärel Venemaa Keisririigi välisminister.
Ta sündis aastal 1848 Baikovos Bežetski maakonnas Tveri kubermangus (praeguse haldusjaotuse järgi Kessova Gora rajoonis Tveri oblastis). Ta lõpetas aastal 1872 Peterburi Imperaatorliku Ülikooli õigusteaduskonna õigusteaduse kandidaadi astmes.
Ta töötas ka Venemaa Keisririigi Valitsevas Senatis ja seejärel Venemaa Keisririigi justiitsministeeriumis.
14. aprillist 1894 kuni 30. juulini 1896 oli ta Novgorodi kuberner. 30. juulist 1896 kuni 10. augustini 1902 oli ta Jaroslavli kuberner.
20. jaanuaril 1916 määrati ta Venemaa Keisririigi Ministrite Nõukogu esimeheks, ta oli sellel ametikohal 10. novembrini 1916. Lisaks oli ta 3. märtsist 1916 kuni 7. juulini 1916 Venemaa Keisririigi siseminister ja 7. juulist 1916 kuni 10. novembrini oli ta Venemaa Keisririigi välisminister.
Ta võitles revolutsioonilise liikumise ja Riigiduuma opositsiooni vastu. Välisministrina tegutses ta keisri Nikolai II otseste juhiste alusel, et tagada Venemaa edusammud sõja eduka lõppemise korral.
Veebruarirevolutsiooni käigus ta arreteeriti 28. veebruaril 1917. Ta oli algul Peeter-Pauli kindluses, kuid viidi hiljem Krestõ vangla haiglasse, kus ta ka suri.
Slovaki tšuvatš

Slovaki tšuvatš on Slovakkiast pärinev koeratõug.
Tõustandardis on koera kasutuse kohta kirjas järgmist: „See on kaugetest aegadest pärinev kõrgmäestikus kasutatud vana karjakoera ja mäestikukoera tõug, keda on kasutatud ka valvekoerana taludes ja piiril.“
Sama allikas lisab koera käitumise/iseloomu kohta: „Ta on piiritult ustav ja vapper, alati valmis võitlusse asuma iga sissetungijaga, sealhulgas ka karude ja huntidega. Tema eristamiseks metsloomadest, eriti öisel ajal, on tõugu traditsiooniliselt aretatud vaid puhtalt valge värvilisena.“
Vladimir Müller

Vladimir Müller (vene keeles: Владимир Карлович Мюллер); 1880–1941) oli leksikograaf. 
Ta sündis baltisaksa peres Riias. 
Müller õppis Moskvas ja Oxfordis. Temast sai 1918. aastal professor. Töötas Moskva ja Leningradi ülikoolis. 
Ta avaldas väga populaarseks saanud inglise-vene sõnaraamatu, mida on hiljem mitu korda välja antud. Müller avaldas ka raamatu "Draama Shakespeare'i ajastul" (1925).
Kirju-haavasikk

Kirju-haavasikk ("Saperda scalaris") on siklaste sugukonda kuuluv mardikas.
Välimus.
Kirju-haavasikk on 13–19 mm pikkune. Sihvaka silinderja keha ja tugevate halli-mustakirjude tundlatega. Kattetiivad mustad, õmblus, 4-5 ristvööti üle õmbluse ja laigud äärisel kollakasrohelise karvastuga. Eesselg kollakasroheline, mustade laikudega.
Levik ja elupaik.
Kirju-haavasikk on levinud kogu Euroopas (v.a Iirimaal ja Portugalis), Türgis, Kaukaasias, Põhja-Iraanis, Alžeerias, Siberis, Hiinas, Kasahstanis, Mongoolias ja Põhja-Koreas.
Levinud üle kogu Eesti, mitte sage. Elupaigana sobivad segametsad ja lehtvõsad. Valmikud palkidel, küttepuudel, metsamaterjalide ladudes, lennuvõimelised. Valmikud kooruvad mai lõpust alates ning neid leitakse kuni juuli lõpuni.
Elutsükkel ja toitumine.
Kirju-haavasiku elutsükkel vältab 1-2 aastat. Vastsed mitmesuguste lehtpuude kuivas puidus, Eestis enamasti kasel.
Enn Parve (näitleja)

Enn Parve (kodanikunimega Eugen Pavlov; 26. mai 1910 Tallinn – 10. detsember 1952 Tallinn) oli eesti näitleja.
Ta lõpetas aastal 1927 Tallinna vene gümnaasiumi. Ta töötas 1929–1935 peamiselt elektrikuna.
Aastatel 1935–1944 mängis ta Tallinna Töölisteatris. Aastatel 1944–1945 mängis ta Eesti NSV Riiklikus Noorsooteatris. Aastatel 1945–1949 oli ta Haapsalu kultuurimaja kunstiline juht. Aastatel 1949–1951 oli ta Vanemuise teatri näitleja. Aastal 1951 oli ta Lõuna-Eesti Teatri ja aastatel 1951–1952 Rakvere Teatri peanäitejuht.
Isiklikku.
Ta oli aastast 1943 abielus Erika Torgeriga.
Talirüps

Talirüps ("Brassica rapa" spp. "oleifera") kaheaastane, külmakindel ristõieline taim. Talirüps on alakasutatud põllukultuur, mis väärib taaselustamist suure laiuskraadiga piirkondade põllumajanduses. Talirüpsi kasutatakse rohelise sööda saagiks ja vahekultuurina. 
Ajalugu.
Põhjamaades tehti esimesed talirüpsi kasvatamise katsed 1945. aastal Lõuna-Soomes Tikkurilas asuvas põllumajandusmajandusliku testimise rajatises. Kui 1950. aastal algas Soomes talirüpsi laialdane kommertskasvatus, oli külvatud pindala ligi 5000 hektarit. Vaid kolme aastaga jõudis talirüpsi külvipind 17 380 hektarini ja sellest ajast alates talirüps praktiliselt asendas kõiki muid õlikultuure (nt lina).[1]
Kasvatamine.
Kasvunõuded.
Talirüps on mullastiku suhtes nõudlik kultuur. Eelistatud on soodsa niiskusrežiimiga, sügavamad toitainete- ja huumusrikkad mullad, mille pH on 6–7 piires. Kõige sobivamad on keskmise lõimisega saviliiv- ja liivsavimullad. Turvasmullad ja põuakartlikud mullad ei sobi. Talirüpsi kasvatamiseks tuleks valida tasasemad, nõrga kallakuga põllud, kuhu ei kogune vesi.
Soovitatav külvisenorm on 6–8 kg/ha. Mida ebasoodsam on külviaeg, seda suurem peaks olema külvisenorm. Külvatakse augusti algul. Talirüpsi külvisügavus on 2–3 cm.
Väetamine.
Talirüps vajab ligikaudu 2000 kg hektarisaagi moodustamiseks 118 kg lämmastikku, 22 kg fosforit ja 77 kg kaaliumi. Soovitatav on anda enne külvi fosfori- ja kaaliumiväetisi vastavalt mulla toitainetesisaldusele samas koguses kui suviteraviljadele: 25–30 kg fosforit ja 40–50 kg kaaliumi, lämmastikku võiks pealtväetisena anda kevadel 80–120 kg/ha. Hoiduda tuleks ka liigse lämmastiku kasutamisest (rohkem kui 150 kg/ha), mis suurendab küll saaki, kuid vähendab märgatavalt asendamatute aminohapete sisaldust proteiinis ning võib põhjustada lamandumist. Positiivselt mõjub nii seemnesaagile kui ka kvaliteedile väävli kasutamine. Soovitatav on kasutada väävlit sisaldavat lämmastikväetist.
Talirüps õitseb suhteliselt vara (mai alguses), kui hiilamardikas ei ole veel ilmunud. Külvijärgne põud võib soodustada kahjurite levikut.
Taimehaigused.
Levinumad taimehaigused on valgemädanik, ristõieliste mustlaiksus. Taimehaigusi levitavad peamiselt mullas talvituvad eosed, mis säilivad eluvõimelistena 4–5 aastat. Oluline on õige külvikord ja külviseemnete puhtimine. Talirüpsi põldude kõrvale ei ole soovitatav rajada suvirapsi ega -rüpsi põlde. Mitte kasutada nakatunud saaki külviseemnena.
Saagi koristamine ja kuivatamine.
Valminud talirüpsi põld on hallikaspruun. Valminud seeme on seest erkkollane, kui seest rohelisi seemneid on vähem kui 10%, võib koristamist alustada. Talirüps koristatakse, kui seemnete niiskus on 15–20% piires. Kuivatatakse kohe pärast koristamist võimalikult madalal temperatuuril (mitte üle 30–40 °C) hästi ventileerides niiskuseni 7–9%, pikemaks säilitamiseks 6%. Kuivatamisel ei tohiks niiskus langeda üle 10% päevas. 
Sorte.
Legato.
Talirüpsi sort, millel on eriti suur ja stabiilne saagivõime, hea haiguste ja kahjurite resistentsus, väga hea talvekindlus, suur õlisisaldus. Soovitatav külvikogus 5–6 kg/ha.
Kaunis tulp

Kaunis tulp (ladina keeles "Tulipa humilis", inglise keeles "Crocus tulip") kuulub liilialiste perekonda. 
On levinud Türgist Kaukaasiasse ja Afganistani. Õis on roosat värvi, kuid suure kollase põhjalaiguga ja kollaste tolmukapeadega. Kaunil tulbil on 2–5 lineaarset valkja kirmega rohekashalli lehte, mis on kuni 15 cm pikkused. Tal on tähekujulised õied, mis on kuni 7,5 cm pikkused ja paigutatud ümber ümara aluse. On külmakindel, kuid ei vaja pikka külmaperioodi õitsemiseks. 
Kauni tulbi sordid on pärit Kagu-Türgist, Iraanist ja Kaukaasiast, varieerudes nii värvilt kui ka vormilt. Kaunis tulp kasvab kõige meelsamini kiviktaimlas, kuivemas mullas ja päikesepaistelisel kasvukohal. Vajab hea veeläbilaskvusega pinnast, et sibulad mädanema ei läheks. Enne õitsemist vajavad kastmist ja väetamist.
Adam Johann von Krusensterni bareljeef

Adam Johann von Krusensterni bareljeef on Adam Johann von Krusensternile pühendatud bareljeef Tallinnas Kalamajas.
Bareljeef avati 19. septembril 2014 Adam Johann von Krusensterni väljakul.
Teose autor on skulptor Aime Kuulbusch-Mölder ja see valmis OÜ-s Uus Monumentaal.
The Band

The Band oli Kanada-USA rokkansambel. 
Algkoosseisu kuulusid Robbie Robertson (kitarr ja peamine laulukirjutaja), Levon Helm (laul, trummid ja mandolin), Rick Danko (laul ja basskitarr), Richard Manuel (laul ja klahvpillid) ja Garth Hudson (akordion, saksofon ja klahvpillid). Pärast Robbie Robertsoni siirdumist soolokarjääri tegema (1986) ja Richard Manueli enesetappu (1986) on seal bändi liikmetena mänginud Jim Weider (kitarr), Stan Szelest (klahvpillid), Richard Bell (klahvpillid), Randy Ciarlante (löökriistad). 
1968–1998 andsid nad välja 10 kauamängivat heliplaati. USA filmirežissöör Martin Scorsese tegi neist 1978. aastal kontsertfilmi "Viimane valss" ("The Last Waltz"), mida on peetud kõigi aegade üheks parimaks muusikadokumentaalfilmiks. Seal teevad kaasa ka Bob Dylan, Neil Young, Van Morrison, Joni Mitchell, Ronnie Hawkins, Emmylou Harris, Eric Clapton, Muddy Waters, Dr. John, Ringo Starr, Ron Wood, Bobby Charles, Neil Diamond, Paul Butterfield.
1965–1967 tegutses The Band Bob Dylani saatebändina.
1994. aastal võeti ansambel Rock'n'rolli Kuulsuste Halli liikmeks. 2004. aastal nimetas ajakiri Rolling Stone The Bandi saja kõigi aegade parima artisti hulka kuuluvaks muusikakollektiiviks. 
2008. aastal pälvis ansambel Grammy elutööauhinna.
Kafa keel

Kafa keel ehk kefa keel kuulub Afroaasia keelkonna omo keelte hulka. Seda räägivad kafad Etioopias Lõunarahvaste, rahvusrühmade ja rahvaste osariigis. Emakeelena kõnelejaid oli 2007. aastal umbes 835 000, lisaks umbes 46 700 teise keelena kõnelejat.
Fonoloogia.
Kafa keeles esinevad glotaliseeritud konsonandid. Kõik mitteglotaliseeritud konsonandid võivad esineda ka geminaatidena. Keeles on viis vokaalfoneemi, mis võivad olla nii pikad kui lühikesed.
Morfoloogia.
Nimisõnadel on kaks sugu (mees- ja naissugu), kaks arvu ja kuus käänet. Käändetunnusteks on sufiksid.
Süntaks.
Põhisõnajärg on SOV. 
Koopula on jaatavas lauses "ne", eitavas kõnes "tone" ja eitavas kõrvallauses "tono".
Viimane valss

"Viimane valss" või "Viimne valss" võib olla:
Amanda Kernell

Amanda Kernell (sündinud 9. septembril 1986 Umeås Västerbotteni läänis) on saami päritolu Rootsi filmilavastaja ja stsenarist.
Tema isa on saam ja ema rootslane. Amanda Kernell mängis vallateatris. 18-aastaselt tegi näitlejana kaasa seitsmeminutises lühifilmis "Maison", mis esilinastus 2004. aastal Umeå filmifestivalil. Õppis Taani Filmikoolis filmirežii eriala. Pärast kooli lõpetamist 2013. aastal elab ja töötab Kernell Kopenhaagenis. Filmiloome kõrval tegutseb ta ka režiiõppejõuna. 
"Saami veri".
2015. aastal oli Kernell Nordisk Filmi lühifilmi "Stoerre Vaerie" stsenarist ja režissöör (filmi kestus 15 minutit). 2016. aastal valmis tal samas filmistuudios selle lühifilmi ainetel täispikk mängufilm "Sameblod" ("Saami veri"). See oli Kernelli esimene täispikk mängufilm. Film esmalinastus 2016. aasta septembris Veneetsia filmifestivalil; Rootsis tuli see linale 2017. aasta märtsis. Film pälvis filmifestivalidel rohkesti auhindu ja nominatsioone. Film räägib noorest saami tüdrukust, kes hülgab oma kogukonna, sest unistab teistsugusest elust, aga kohtab oma eesmärgi poole püüdlemisel rassistlikku suhtumist.
Meditsiiniteaduste Akadeemia

Meditsiiniteaduste Akadeemia (inglise keeles "Academy of Medical Sciences") on Suurbritannia teaduste akadeemia, üks neljast Briti rahvuslikust akadeemiast.
Meditsiiniteaduste Akadeemia asutati 1998. aastal.
Igal aastal valib Meditsiiniteaduste Akadeemia kuni 50 uut Briti meditsiiniteadlast enda liikmeskonda ("Ordinary Fellow").. Akadeemiasse valitakse ka välisliikmeid ("Honorary Fellow"). Akadeemiasse kuulus 2017. aastal üle 1200 liikme.
Briti Akadeemia

Briti Akadeemia (inglise keeles "The British Academy") on Suurbritannia humanitaar- ja sotsiaalteaduste teaduste akadeemia, üks neljast Briti rahvuslikust akadeemiast.
Akadeemia on Euroopa akadeemiate ühenduse ALLEA liige. Briti Akadeemia asutati 1902. aastal.
Igal aastal valib Briti Akadeemia kuni 52 uut silmapaistvat Briti humanitaar- ja sotsiaalteadlast enda liikmeskonda ("Fellow"). Lisaks valitakse aastas kuni 20 välismaalast korrespondentliikmeks (välisliikmeks) ja kuni neli auliiget ("Honorary Fellow"). Akadeemiasse kuulub praegusel ajal üle 1000 liikme ("fellow"), üle 300 välisliikme ja 31 auliiget.
Eesti teadlastest valiti 1977. aastal Juri Lotman Briti Akadeemia välisliikmeks. Eestiga seotud teadlastest oli varem akadeemia välisliikmeks saanud Pärnus sündinud Venemaa Keisririigi õigusteadlane Friedrich Fromhold Martens (1907).
Pruudiröövimine

Pruudiröövimine ehk pruudirööv on mitmete rahvaste rahvakultuuris esinev komme, kus mees röövib omale naise, kellega ta soovib abielluda. Komme on olnud levinud paljudes maailma kohtades. Tänapäeval esineb seda veel mitmetes Kesk-Aasia ja Aafrika riikides, Mehhikos, aga ka mustlaste seas.
Polydor Records

Polydor Records on Suurbritannia plaadifirma, mis aastast 1999 kuulub ettevõttele Universal Music Group.
Ettevõte asutati 1924 Saksamaal.
Virgin Records

Virgin Records on Suurbritannia plaadifirma. Tänapäeval kuulub Virgin Records ettevõttele Universal Music Group.
Ettevõte asutati 1972.
Ettevõtte esimene plaadistus oli Mike Oldfieldi album "Tubular Bells". Albumit müüdi miljonites eksemplarides ja selline edu lõi ettevõttele hea vundamendi.
RCA Records

RCA Records on USA plaadifirma. 
Tänapäeval kuulub RCA Records ettevõttele Sony Music Entertainment.
Ettevõttele kuuluvad ettevõtted:
Ettevõte asutati 1901.
Pallium

Pallium on katoliku kiriku kõige kõrgemate vaimulike kantav liturgiline riietusese, lai valge villane sallitaoline riideese, kuhu on sisse kootud 6 musta risti.
Kasutamine.
Palliumit tohivad liturgiatel kanda vaid paavst ja need metropoliitidest peapiiskopid, kellele Püha Tool selle vastaval tseremoonial on andnud. Koos palliumi saamisega antakse ustavusvanne. Metropoliit ei saa enne palliumi andmist oma võimutäiust täitma asuda. Kui palliumit omav metropoliit vahetab ametikohta ja liigub teise diötseesi (piiskopkonda), ei saa ta enne uues kohas metropoliidina jätkata, kui on vastava palliumi saanud. Pallium antakse üle vaid kord aastas Peeterpaulipäeva (29. juuni) jumalateenistusel. Kui paavst või metropoliit astuvad tagasi, siis võetakse neilt pallium ära ning nad ei saa enam endise ametiga kaasas käivaid talitusi läbi viia.
Palliumi ajalugu ja välimus.
Tänini pole täpselt teada, kuidas palliumi kandmise traditsioon alguse sai. Varaseim teadaolev paavst, kes seda kandis, oli Marcus (surma-aasta 336). Hilisemates kirjutistes on palliumit korduvalt mainitud, seega IV sajandit peetakse selle traditsiooni alguseks. Metropoliidid võtsid palliumi regulaarsesse kasutusse IX sajandil. 
Palliumi välimus ning ristide arv ja värvus on sajandite vältel olnud pidevas muutmises. Kui palliumil on kuus risti, siis kaks neist on rinnal ja seljal, kaks õlgadel ja kaks otstes. Palliumi juurde kuulub ka kolm kalliskividega kaunistatud kuldnõela, millega see tseremoniaalse stoola peale kinnitatakse. Paavst Benedictus XVI (2005–2013) paistis silma sellega, et võttis kasutusele palliumi ühe kõige varasema teadaoleva – viie punase ristiga pikalt ette langeva üle vasaku õla kantava – variandi.
256 eKr

256. aasta eKr ehk "ab urbe condita" XDVIII (498).
257 eKr

257. aasta eKr ehk "ab urbe condita" XDVII (497).
258 eKr

258. aasta eKr ehk "ab urbe condita" XDVI (496).
Peter Coles

Peter Coles (sündinud 4. juunil 1963 Newcastle upon Tyne'is Inglismaal) on Briti astrofüüsik ja kosmoloog.
Ta on lõpetanud 1985. aastal Cambridge'i Ülikooli füüsika erialal ja saanud 1988. aastal Sussexi Ülikoolist doktorikraadi (PhD) teoreetilises füüsikas. Tema doktoritöö juhendaja oli John David Barrow. Ta töötas aastatel 1990–1999 Londoni Ülikooli kolledži Queen Mary matemaatikaosakonna õppejõuna, 1999–2007 Nottinghami Ülikooli astrofüüsika professorina ja 2007–2013 Walesis asuva Cardiffi Ülikooli teoreetilise astrofüüsika professorina.
Teadlasena uurib ta muuhulgas Universumi suuremastaabilist struktuuri, kosmilist mikrolaine-taustkiirgust, galaktikaparvi ja kosmoloogilisi mudeleid.
Peter Coles on valitud Kuningliku Astronoomiaseltsi liikmeks.
Kvantkosmoloogia

Kvantkosmoloogia (inglise keeles "Quantum cosmology") on teoreetilise füüsika valdkond, mis uurib kvantmehaanika efektide mõju universumi kujunemisele ja selle varajasele arengule, eriti vahetult pärast suurt pauku. Kvantkosmoloogia peamine eesmärk on teoreetilises füüsikas luua universumi kvantteooria. 
Kvantkosmoloogias püütakse pakkuda järjepidevat teooriat Universumi kõige varajasematest staadiumitest. On olemas küll Suure Paugu teooria, kuid Universumi kõige varajasema staadiumi – singulaarsusest kuni Plancki ajani – sellest teooriast abi ei ole. Universumi kvantsünni kirjeldamiseks on vajalik töötava kvantgravitatsiooni teooria olemasolu. Seni selle loomine pole õnnestunud.
Kvantkosmoloogia valdkonnas on uurimusi avaldanud Leonard Susskind.
Denis Mukwege

Denis Mukwege (sündinud 1. märtsil 1955) on Kongo Demokraatliku Vabariigi günekoloog ja nelipühilaste pastor.
Ta asutas Bukavus haigla, kus ta on spetsialiseerunud naiste aitamisele, keda on vägistanud relvastatud mässulised. Ta on opereerinud tuhandeid vägistamise tõttu vigastatud naisi.
2018. aastal anti talle ja Nadia Muradile Nobeli rahuauhind nende jõupingutuste eest relvastatud konfliktides seksuaalvägivalla kasutamise vastu.
Vaesuspiir

Vaesuspiir on minimaalne sissetulek, mida peetakse konkreetses riigis toimetulekuks piisavaks. Kuna ka vaesuse definitsioon ei ole kõikjal ühetaoline, on praktikas ametlik või üldine arusaam vaesuspiirist tavaliselt arenenud maades kõrgem kui arengumaades.
2015. aastal hindas Maailmapank ülemaailmseks vaesuspiiriks 1,90 USA dollarit päevas. Maailmapanga hinnangul elab vähem kui 10% maailma rahvastikust absoluutses vaesuses.
Tiit Jürna

Tiit Jürna (sündinud 1. veebruaril 1953 Tallinnas Nõmmel) on eesti disainer. 
Õppinud Tallinna 27. Koolis, Tallinna 46. Keskkoolis ja Eesti Riiklikus Kunstiinstituudis, mille lõpetas 1979. aastal disainerina. 
Kutseline kujundaja 1975. aastast. Tegutseb graafilise kujundaja, raamatukujundaja, plakatikunstniku, ruumikujundaja ja näituste kujundajana. On töötanud KFK ARS disainerina, ARS linnakujundusgrupis, VAAL galeriis (on üks VAAL galerii asutajaid) ja vabakutselisena. 2008. aastast disainibüroo REACTOR disainer. 
Eesti Kunstnike Liidu liige 1983. aastast ja Eesti Disainerite Liidu liige 1989. aastast.
Auhinnad.
Võitnud raamatukujunduse auhindu Eesti Rahvusraamatukogus toimuval konkurss-näitusel "Eesti kaunimad raamatud".
Locomotiv GT

Locomotiv GT (sageli kasutatud ka lühendit LGT) oli Ungari rokkansambel aastatel 1971–2016. See oli Ungari omanäolisemaid ja kuulsamaid bände. Lokomotiv GT saavutas rahvusvahelise tuntuse, andes kontserte ka väljaspool Ungarit, sealhulgas Suurbritannias ja Ameerika Ühendriikides. LGT on esinenud ka Eestis. Nendelt on ilmunud 12 kauamängivat plaati (LP) Ungaris, 8 plaati on välja antud Suurbritannias ja Ameerika Ühendriikides. Veel on plaate ilmunud Argentinas, Tšehhoslovakkias, Poolas, Lääne-Saksamaal ja Hispaanias. 
Ansambli koosseis alates 1977. aastast:
Uudisteagentuur

Uudisteagentuur on asutus, mis hangib ja vahendab uudiseid. Uudiste vahendamine on tasuline, neid vahendatakse näiteks ajalehtedele, ajakirjadele, raadio- ja telejaamadele ja -kanalitele.
Maailmas on palju agentuure, ent ülekaalukalt kõige tähtsamad on kolm globaalse haardega agentuuri: Agence France-Presse (AFP), Associated Press (AP) ja Reuters.
Eesti uudisteagentuurid.
Eestis tegutses enne Teist maailmasõda Eesti Teadeteagentuur, hiljem Eesti Telegraafiagentuur (ETA). 
Tänapäeval tegutseb Eestis teiste seas Baltic News Service (BNS).
Siberi raudtee

Siberi raudtee, ka Trans-Siberi raudtee, (vene keeles Транссибирская магистраль) on raudtee Venemaal, mis ühendab Moskvat Ida-Siberi ja Kaug-Ida tähtsamate tööstuslinnadega. 
Raudtee idapoolseim punkt on Vladivostok. Raudtee pikkus on 9288,2 km.
Raudtee ehitus algas 1891. Esimene rongisõit toimus 3. novembril (vkj 21. oktoobril) 1901. 21. juulil 1904 avati 14 aastat ehitatud Siberi raudtee 4600 kilomeetri pikkune esimene lõik, 1916. aastaks pikendati seda raudteed kuni Vladivostokini.
Andersoni maakond (Texas)

Andersoni maakond ("Anderson County") on maakond Ameerika Ühendriikides Texase osariigis.
Maakonna halduskeskus on Palestine. Maakonna pindala on 2774 km².
Maakond moodustati 1846. aastal.
Andrewsi maakond

Andrewsi maakond ("Andrews County") on maakond Ameerika Ühendriikides Texase osariigis.
Maakonna halduskeskus on Andrews.
Maakond moodustati 1876. aastal.
Angelina maakond

Angelina maakond ("Angelina County") on maakond Ameerika Ühendriikides Texase osariigis.
Maakonna halduskeskus on Lufkin.
Maakond moodustati 1846. aastal.
Aransase maakond

Aransase maakond ("Aransas County") on maakond Ameerika Ühendriikides Texase osariigis.
Maakonna halduskeskus on Rockport.
Maakond moodustati 1871. aastal.
Bordeni maakond

Bordeni maakond ("Borden County") on maakond Ameerika Ühendriikides Texase osariigis.
Maakonna halduskeskus on Gail.
Maakond moodustati 1876. aastal.
Bosque maakond

Bosque maakond (; "Bosque County") on maakond Ameerika Ühendriikides Texase osariigis.
Maakonna halduskeskus on Meridian.
Maakond moodustati 1854. aastal.
Bowie maakond

Bowie maakond (; "Bowie County") on maakond Ameerika Ühendriikides Texase osariigis.
Maakonna halduskeskus on Boston.
Maakond moodustati 1840. aastal.
Maakond on nimetatud legendaarse piiriasuka, Texase rahvuskangelase James Bowie järgi.
Brazoria maakond

Brazoria maakond ("Brazoria County") on maakond Ameerika Ühendriikides Texase osariigis.
Maakonna halduskeskus on Angleton.
Maakond moodustati 1836. aastal.
Brazose maakond

Brazose maakond ("Brazos County") on maakond Ameerika Ühendriikides Texase osariigis.
Maakonna halduskeskus on Bryan.
Maakond moodustati 1841. aastal.
Olles algul üks Texase vaesemaid maakondi, annetas maakond 1870. aastatel 2416 aakrit maad Texase A&amp;M Ülikooli ehitamiseks, tänu sellele on maakond nüüd üks osariigi majanduslikult paremal järjel maakondi.
Brewsteri maakond

Brewsteri maakond ("Brewster County") on maakond Ameerika Ühendriikides Texase osariigis.
Maakonna halduskeskus on Alpine.
Maakond moodustati 1887. aastal.
Briscoe maakond

Briscoe maakond ("Briscoe County") on maakond Ameerika Ühendriikides Texase osariigis.
Maakonna halduskeskus on Silverton.
Maakond moodustati 1876. aastal.
Browni maakond (Texas)

Browni maakond ("Brown County") on maakond Ameerika Ühendriikides Texase osariigis.
Maakonna halduskeskus on Brownwood.
Maakond moodustati 1856. aastal.
Burlesoni maakond

Burlesoni maakond ("Burleson County") on maakond Ameerika Ühendriikides Texase osariigis.
Maakonna halduskeskus on Caldwell.
Maakond moodustati 1846. aastal.
Burneti maakond

Burneti maakond ("Burnet County") on maakond Ameerika Ühendriikides Texase osariigis.
Maakonna halduskeskus on Burnet.
Maakond moodustati 1852. aastal.
Caldwelli maakond (Texas)

Caldwelli maakond ("Caldwell County") on maakond Ameerika Ühendriikides Texase osariigis.
Maakonna halduskeskus on Lockhart.
Maakond moodustati 1848. aastal.
Calhouni maakond (Texas)

Calhouni maakond ("Calhoun County") on maakond Ameerika Ühendriikides Texase osariigis.
Maakonna halduskeskus on Port Lavaca.
Maakond moodustati 1846. aastal.
Callahani maakond

Callahani maakond ("Callahan County") on maakond Ameerika Ühendriikides Texase osariigis.
Maakonna halduskeskus on Baird.
Maakond moodustati 1858. aastal.
Campi maakond

Campi maakond ("Camp County") on maakond Ameerika Ühendriikides Texase osariigis.
Maakonna halduskeskus on Pittsburg.
Maakond moodustati 1874. aastal.
Tatjana Kosmõnina

Tatjana Kosmõnina (sündinud 2. detsembril 1980) on Eesti näitleja ja lavastaja. 
Ta lõpetas aastal 2003 Peterburi Riikliku Teatriakadeemia (Gennadi Trostjanetski klassis). 
Ta on töötanud Eesti Televisioonis venekeelse "Aktuaalse kaamera" diktorina. 
Aastast 2013 töötab ta Vene Teatris.
Edinburghi Kuninglik Selts

Edinburghi Kuninglik Selts (inglise keeles "Royal Society of Edinburgh"; lühend RSE) on Šotimaa rahvuslik teaduste akadeemia.
Akadeemia on Euroopa akadeemiate ühenduse ALLEA liige. Edinburghi Kuninglik Selts asutati 1783. aastal.
2018. aastast on Edinburghi Kuningliku Seltsi president bioloog Anne Glover. Varasemaid presidente: Walter Scott (1820–1832), William Thomson (1873–1878 ja 1895–1907), D'Arcy Thompson (1935–1939), Jocelyn Bell (2014–2018; esimene naine selles ametis).
Igal aastal valib RSE kuni 50 uut liiget enda liikmeskonda ("Fellow"). Lisaks valitakse aastas kuni 10 korrespondentliiget (välisliiget) ja kuni neli auliiget ("Honorary Fellow"). Akadeemiasse kuulub praegusel ajal umbes 1600 liiget ("fellow"), umbes 70 korrespondentliiget (välisliiget) ja umbes 70 auliiget, sealhulgas Nicola Benedetti, Mark Walport, Carol Ann Duffy, Mary Robinson ja Chunli Bai.
Cirencester

Cirencester (IPA /ˈsaɪrənsɛstər/, aeg-ajalt /ˈsɪstər/, kohapeal ajalooliselt /ˈsɪsɪtər/) on kaubalinn Inglismaal Gloucestershire'i idaosas, 80 miili Londonist loodes. Cirencester asub Churni jõe, Thamesi jõe lisajõe ääres ja on suurim linn Cotswoldi distriktis. Linnas asub 1840. aastal asutatud Kuninglik Põllumajandusakadeemia ("Royal Agricultural University"), vanim põllumajandusülikool ingliskeelses maailmas.
Pöial (perekonnanimi)

Pöial on eesti perekonnanimi.
Perekonnanime Pöial (Peial) on pandud Vatku mõisavallas Kadrina kihelkonnas Virumaal. 2018. aasta 1. jaanuari seisuga on perekonnanimi Pöial Eestis alla viiel mehel ja alla viiel naisel.
Berne vald

Berne on vald Saksamaal Alam-Saksi liidumaal Wesermarschi kreisis. Valla pindala on 85,2 km². 31. detsembril 2017 elas seal 6821 inimest. See asub Weseri vasakkaldal, umbes 20 km Oldenburgist idas ja 25 km Bremenist loodes.
Silt (perekonnanimi)

Silt on eesti perekonnanimi.
Perekonnanime Silt on pandud Vatku ja Vohnja mõisavallas Kadrina vallas Virumaal ning Vana-Antsla mõisavallas Urvaste kihelkonnas Võrumaal (Sildt). Nimede eestistamisel määrati sellenimelistele isikutele uueks perekonnanimeks Sild. 2018. aasta 1. jaanuari seisuga on perekonnanimi Silt Eestis 7 mehel ja 7 naisel.
Muskussikk

Muskussikk ("Aromia moschata") on siklaste sugukonda kuuluv mardikas.
Välimus.
Muskussikk on 16–38 mm pikkune. Keha metalliläikega, helkivroheline või helkivsinakasroheline. Tundlad ja jalad sama värvi või sinakasmustad. Ohu korral eritab tugevat spetsiifilist muskuslõhna (sellest ka nimetus). Eritist toodetakse rindmikus paiknevates näärmetes ja väljastatakse läbi tagarindmiku avauste, mis paiknevad rindmiselt tagapuusade lähedal. Varem arvati, et muskussiku eritis sisaldab salitsüülaldehüüdi või salitsüüleetrit, kuid nüüd on näidatud, et see koosneb hoopis neljast monoterpeenist, millest üks on roosoksiid, lõhnaõlitööstuse üks olulisemaid lõhnaaineid.
Levik ja elupaik.
Muskussikk on levinud Euroopas, Põhja-Aafrikas, Türgis, Iraanis, Iraagis, Jordaanias, Liibanonis, Süürias, Kasahstanis, Kesk-Aasias, Mongoolias, Hiinas, Põhja-Koreas, Lõuna-Koreas ja Jaapanis. Eestis haruldane ja lokaalselt levinud, leitud mandriosas, Hiiumaal ja Abruka saarel. Levinud niiskemates leht- ja segametsades. Lend juunist või juulist augusti lõpuni.
Elutsükkel ja toitumine.
Muskussiku elutsükkel vältab 3 või rohkem aastat. Vastsed pajude kändudes, jämedates okstes ja tüvedes. Võivad tõsiselt kahjustada jämedaid pajusid, uuristades nende tüved risti-rästi käikudega läbi. Mardikad sarikaliste, angervaksa ja enelate õitel, ka pajude tüvedel, peamiselt mahla tilkuvatel puudel.
Butjadingen

Butjadingen on poolsaar ja vald Saksamaal Alam-Saksi liidumaal Wesermarschi kreisis. Valla pindala on 129,02 km². 31. detsembril 2017 elas seal 6125 inimest.
Butjadingen asub Põhjamere rannikul. See külgneb läänes ja edelas Jade jõega ning idas Weseri jõega. See moodustab Wesermarschi kreisi põhjaosa ja selle elanikkond on üsna väike. Butjadingeni vald külgneb Nordenhamiga, mis on geograafiliselt samuti Butjadingeni poolsaarel.
Poolsaar tekkis keskajal, kui tohutud üleujutused tekitasid Põhjamere tänase rannikujoone. Pärast katastroofilist Grote Mandrenket 13. jaanuaril 1362 (mis toimus umbes Marcelli Pontificis päeval) muutus Butjadingen ajutiselt saareks.
Selle nimi on tuletatud friisikeelsest sõnast "buten" (=väljaspool) ja "Jade" ning tähendab seega "teisel pool Jade jõge asuvad maad".
Poolsaare ees on Waddenzee, mis ulatub Jade ja Weseri suudmetest umbes 23 km loodesse Mellum saare taha. See on osa Alam-Saksi Padumere Rahvuspargist "(Nationalpark Niedersächsisches Wattenmeer)", üks kolmest Saksa Padumere Rahvuspargist.
Majandus.
Põllumajandus ja turism moodustavad lõviosa majandustegevusest. Peamised turismikohad on külad Tossens, Burhave ja Eckwarden. Parvlaevaühendus on üle Weseri Nordenhamist Bremerhavenisse ja (suvekuudel) üle Jade Eckwarderhörnest Wilhelmshavenisse. Nordenhamis on rongijaam, kus peatub päevas mitu Bremeni rongi.
Kolm tarka ahvi

Kolm tarka ahvi (jaapani keeles 三猿 "sanzaru" 'kolm ahvi') on Jaapani rahvatarkust väljendav kujund halbade asjadega suhestumisest. Rahvatarkus soovitab mitte halba vaadata, kuulda ega rääkida ja seda maksiimi väljendatakse kolme ahvi kujul, kellest "Mizaru" (見ざる) hoiab käsi silmil, "Kikazaru" (聞かざる) kõrvadel ning "Iwazaru" (言わざる) suul.
Läänemaailmas on levinud maksiimi negatiivne kuju, millega osutatakse kalduvusele pigistada silm kinni ebaõigluse, korruptsiooni jmt ühiskondlike pahede ees.
Kujundi tõi populaarsesse käibesse 17. sajandi puuskulptuur Tōshō-gū šinto pühamu hobusetalli fassaadil Nikkōs. Kolm ahvi on teisel paneelil kaheksast konfutsiaanlikku moraalikoodeksit väljendavast paneelist. Arvatakse, et ahvid kujutavad inimese elu etappe. Kujundi aluseks olev tendai koolkonna budistlik õpetus aga pärineb ilmselt Nara perioodist 8. sajandil.
Kujund põhineb sõnamängul jaapani keeles, kus さる "saru" tähendab ahvi ja ざる "zaru" on eitav sufiks, mis on lisatud verbidele nägema (見る "miru"), kuulma (聞く "kiku") ning ütlema (言う "iu").
Hiina mõtteloos esineb sarnase põhimõtte väljendus Kong Fuzi "Vestete ja vestluste" 12. raamatus:
"Ei ole kombekohane
 ära seda vaata
ei ole kombekohane
 ära seda kuula
ei ole kombekohane
 ära sellest räägi
ei ole kombekohane
 ära seda tee."
Vastavalt sellele kujutatakse kolmele lisaks veel mõnikord neljandat ahvi (jaapani keeles 四猿 "shisaru" 'neli ahvi'), kes hoiab kätt suguelundi ees, nimetusega "Shinazaru" (しなざる, verbist する 'tegema'). Siiski on nelja ahvi kujutamine tänapäeva suveniiritööstuse lisandus.
Samuti leidub internetis pilte, kus neljas ahv, kes käsitseb nutitelefoni, öeldakse olevat ülejäänud kolme summa - ta ei kuule, näe ega räägi mitte kellegagi.
Kolmel ahvil on oma "Unicode"-tähistused vahemikus U+1F648 kuni U+1F64A (🙈, 🙉, 🙊).
Motiivi kasutamine Eestis.
Motiivi on kasutanud Toomas Kuusing oma maalidel ja linoollõigetel, see on läbiv kujund Kaija M Kalveti lavastuses "Prohvet".
Lemwerder

Lemwerder on vald Saksamaal Alam-Saksi liidumaal Wesermarschi kreisis. Valla pindala on 36,38 km². 31. detsembril 2017 elas seal 6996 inimest. Vald asub Weseri vasakkaldal, umbes 27 km Oldenburgist idas ja 17 km Bremenist loodes.
Laevaehitusettevõtted Lürssen ning Abeking &amp; Rasmussen omavad mõlemad Lemwerderis laevatehaseid, mis on spetsialiseerunud luksusjahtide ehitamisele.
Jade vald

Jade on vald Saksamaal Alam-Saksi liidumaal Wesermarschi kreisis. Valla pindala on 93,57 km². 31. detsembril 2017 elas seal 5820 inimest. Vald asub Jade jõe ääres, umbes 23 km Oldenburgist põhjas ja 50 km Bremenist loodes.
Lamaholoti keel

Lamaholoti keel on Malai-Polüneesia keelte bima-lembata rühma kuuluv keel, mida kõneldakse Indoneesias Solori, Florese, Lembata ja Pantari saarel.
Kõnelejate arv on umbes 180 000.
Paul Halpern

Paul Halpern (sündinud 15. jaanuaril 1961 Philadelphias Pennsylvanias) on ameerika füüsik ja teaduskirjanik. 
Ta lõpetas 1982. aastal Philadelphias asuva Temple'i Ülikooli bakalaureusekraadiga füüsika alal. Sai New Yorgi osariigis asuvast Stony Brooki ülikoolist 1984. aastal magistrikraadi ja 1987. aastal doktorikraadi (PhD) teoreetiline füüsika alal. Alates 1988. aastast töötab ta Philadelphias asuvas Teaduste Ülikoolis, alustas seal kaasprofessorina, alates aastast 1999 füüsikaprofessor. 
Teadlasena on Halperni peamised uurimisalad kaoseteooria ja üldrelatiivsusteooria. Halpern on viljakas teaduse populariseerija. Ta on kirjutanud astrofüüsikast, kosmoloogiast, ajaga seotud probleemidest, ajarändest, maavälisest elust ja eksoplaneetidest.
Diskograafia

Diskograafia on loetelu artisti ilmunud heliplaatidest. Diskograafia on ka ilmunud heliplaatide kirjeldamine. Mingi artisti tähtsaimate heliplaatide loetelu nimetatakse "valitud diskograafiaks".
Tony auhind

Tony auhind (inglise keeles "Tony Award", täisnimega "Antoinette Perry Award for Excellence in Broadway Theatre") USA teatriauhind, mida antakse parimatele draama- ja muusikalilavastustele ning nende tegijatele ja nendes mängijatele. Auhind on nimetatud USA näitleja ja režissööri Antoinette Perry järgi. Teatrikunstis on see auhind tähtsuselt võrreldav filmikunstis antava Oscariga.
Auhind kujutab endast postamendile kinnitatud medalit.
Auhinda antakse välja aastast 1947.
Suuri mõtlejaid

"Suuri mõtlejaid" on Eesti raamatusari, mis sisaldab raamatuid maailma tähtsaimatest filosoofidest. Sari ilmus 1971–1994. Kokku ilmus 24 raamatut. Enamik sarja raamatuid andis välja Eesti Raamat, kaks viimast (1990 ja 1994) andis välja Olion.
Carsoni maakond

Carsoni maakond ("Carson County") on maakond Ameerika Ühendriikides Texase osariigis Texase Pannivarda piirkonnas.
Maakonna halduskeskus ja suurim linn on Panhandle.
Maakond moodustati 1876. aastal Bexari maakonna osast ja organiseeriti 1888. aastal. Maakonna halduskeskuseks sai Panhandle, mis oli maakonnas toona ainus linn. Maakond on saanud nime Texase Vabariigi esimese riigisekretäri Samuel Price Carsoni järgi.
Cherokee maakond (Texas)

Cherokee maakond ("Cherokee County") on maakond Ameerika Ühendriikides Texase osariigis.
Maakonna halduskeskus on Rusk.
Maakond moodustati 1846. aastal.
Childressi maakond

Childressi maakond ("Childress County") on maakond Ameerika Ühendriikides Texase osariigis.
Maakonna halduskeskus on Childress.
Maakond moodustati 1876. aastal.
Cochrani maakond

Cochrani maakond ("Cochran County") on maakond Ameerika Ühendriikides Texase osariigis.
Maakonna halduskeskus on Morton.
Maakond moodustati 1876. aastal.
Coke'i maakond

Coke'i maakond ("Coke County") on maakond Ameerika Ühendriikides Texase osariigis.
Maakonna halduskeskus on Robert Lee.
Maakond moodustati 1889. aastal.
Colemani maakond

Colemani maakond ("Coleman County") on maakond Ameerika Ühendriikides Texase osariigis.
Maakonna halduskeskus on Coleman.
Maakond moodustati 1858. aastal.